
Ar yra Dievas? Rodos, tokį klausimą 
galetų pastatyti tiktai mažas kūdikis, bet ant 
nelaimės, taip nera. Tas klausimas šiais 
laikais, 0 ypač tarpe Amerikos lietuvių, tai y- 
ra kasdieninis klausimas, kurį tampo visoki 
bedieviai, laisvamaniai ir socijalistai su““cicili- 
kėliais'? taip, kaip čigon's plčkus, ir kožnas 
savo išminties ir gudrumo masteliu mastuoja ir 
kraipo, kaip kalakutas uodegą, ir tarška, kaip 
gramafonas, arba žydo šeine-katarinka. Ir visi 
į laisvamanybės birbynėlę pūčia ir beldžia į so- 
cijalistišką barabaną, kad net dulkės rūksta ir 
žodžiai, kaip skiedros malkas kertant, laksto. 
Taip kad jau mūsų žmonelėms besiklausant 
tų zaunų net ausys atbunka ir dirksniai nusilp- 
sta. 

Tai-gi, tamstelės, nemanykite, kad ir aš 
į tą pačią dūdą savo birbynę pūsčiau. + Ne, 
aš tamstoms paaiškinsiu tą. dalyką taip, kaip 
jį aiškina ir supranta tikri mokslavyriai, tik- 
ri mokslinčiai ir pasaulio galvočiai, universite- 
tų garbingiausi profesoriai ir specijalistai įvai- 
riose mokslo šakose. Žinoma, čia tiktai vav- 
tosiu prirodymus ir išsireiškimus vien tokius, 
kokius ir nemokyčiausias žmogelis galčtų aiš- 
kiai ir lengvai suprasti ir įsitėmyti; dėlto ir 
vengsiu visokios moksliškos nomenklaturos ir 
tiem panašių dalykų. 

Kad yra Dievas visupirmiausia tai patvir- 
tina švento Rašto senasis ir naujasis įstatymai, 
visi pranašai ir evangelistai su apaštalais. š 

Tą pat patvirtina viso pasaulio tautų tikė- 
jimas į į Dievą. 

Pereikime visą pasaulį skersai iv išilgai, 
prisiveizčkime visoms žmonių rasčms, tautoms 
ir giminėms, o pamatysime, kad visos tautos 
tiki į Dievą, tiki į Dievo buvimą. Tr tiki dėl- 
to, kad tai yra žmogui prigimta. | Vieni gar- 
bina tikrąjį Dievą, kiti Dievo sutvėrimus ar 
gamtos apsireiškimams duoda Dievui prigulin- 
čią garbę, bet vienok, visi ar Šiokiais, ar to- 
kiais būdais Dievą šlovina ir jam garbę atiduo- 
da ir tuomi pačiu jau liūdija, kad Dievas yra. 


Dievo buvimą liūdija Dievo įstatymai. 


Tamstos gerai žinote, kad kiekviena kara- 
lystė, kiekviena valstija, kiekvienos šalies val- 
džia išleidžia ir turi savo įstatymus, ir nepil- 
dančius arba peržengusius tuos įstatymus baud- 
žia. Bet pasakykit tamstos man, kada ta val- 
džia baudžia už peržengimą tų įstatymų? Aš 
taip manau, kad tamstos tuojaus atsakysite, 
kad tada baudžia, kada pastebi, kad jos įsta- 
tymai yra peržengiami. , 

O kaip tamstos manote, jeigu valdžia ne- 
matytų ir nežinotų, kad įstatymai yra peržen- 
gti, nepildyti, ar baustų kaltininkus ar ne? 
Aiškiai matosi, kad ne. Nes kaip ir už ką ji- 
nai baus, jeigu jinai nežino ir nemato, kad 
jos įstatymai neišpildyta, peržengta, sulaužy- 
ta. 


Dabar matote, kad apart šalies įstatymų, 
mes, kiekvienas žmogus turime savo širdyje 
įrašytus Dievo įstatymus, už kurių peržengi- 
mą mumis Dievas baudžia. Tegul žmogus 
tuos prisakymus peržengs nors paslapčiausioje 
vietoje, tegul nors mintyj, o bausmę Dievo 
tuojaus pajus, tuojaus pradės jį graužt jo są- 
žinė ir išmėtinėt už peržingimą Dievo įstatymų. 
O tas tai ir parodo, kad yra Dievas, kursai žmo- 
g baudžia už nepildymą jo įstatymų. 


L 
Jog Dievas yra, tai rodo Dievo darbai. 


Prisiveizėkime šviesioje naktyje į puikų 
dangaus skliautą šviesiomis,  žvilgančiomis 
žvaigždelėmis nusagstytą. Kaip jisai yra pui- 
kus, ir koki begalinė daugybė tų žvaigždelių? 
o kiekviena kitokio didumo, kitokios šviesos, 
spindėjimo, blizgėjimo, kitaip šviečia, žibu- 
riuoja, kitaip žėri: kiekvienos kitokia grožė. 
Bet paklausykime ką apie jas mokslinčiai-žvai- 
gždininkai astronomai pasakoja. Jie mate- 
matiškai apskaitliuoja jų didumą, šviesumą, 
sunkumą, tolumą, kaip jos toli randasi nuo 
saulės, nuo žemės ir viena nuo kitos, spčką, 
su kokia jos viena kitą traukia, greitumą, su 
kokiuom jos lekia savo keliais svieto dausų er- 
dvėse, ir tiktai parašytas tas skaitlinės pa- 
mačius, žmogaus protas pasirodo menkutis. 
O kas tą viską sutvėrė, ir sutvarkė, koks tai 
turėjo būt išminties šaltinis? O tą išminties 
šaltinį, tą begalinę galybę mes ir vadiname 
Dievu. Kas nori plačiau sužinoti kaip sutvar- 
kyta dangaus kūnų padėjimai, koks jų didu- 
mas ir tolumas vieno nuo kitų, nuo ko pasida- 
ro saulės ir mėnulio užtėmimai ir tiems panašūs 
dalykai, — tai tas tegul perskaito bent kokį di- 
desnį astronomijos vadovėlį, o jeigu neturi po 
ranka didesnio vadovėlio, tai tegul bent pers- 
kaito Flammarijono apie dangaus kūnus. 

Dievo įstatymus pildo netik dangaus kūnai, 
bet ir mažiausi Dievo sutvėrimėliai, iš kurių vis- 
kas susideda, kuriuos atomais vadina, kurie yra 
tokie maži, kad norint sudėti iš jų šmotelį, to- 
kį didumą kaip ta dulkė, kurią, saulės spin- 
duliui kambaryje šviečiant, matai lakiojančią 
ore, — tai reikėtų visą žmogaus amžį suvartot, 
kad su sauja kas minutą imt po kelis milijo- 
nus atomų ir kraut į vieną krūvą, nes jie skai- 
tliuojasi sekstilijonais. Tai tokių maželiausių 
atomysnokslinčiai yra ištyrę apie 80 rūšių. Iš 

jų vieni yra tokie, kurie jungiasi į porą, kiti 
yra tokie, ką vienijasi keturi į krūvą, o kiti 
dar daugiaus. Bet mokslinčiai iš kalno, gal 
neapsirikdami pasakyti, kad ta rūšis tik su ta 
vienysis, kad ta jungsis tik po du, o ta po ke- 
turis ir tt. Tr ką mokslinčiai nedarė, norėdami 
kitaip jas suvienyt, su kitų rūšių atomais, —- 
nieko negalėjo padaryti. O dėlko?. Delto, 
kad ir tie mažiausi Dievo sutvėrimėliai pildo 
Dievo įstatymus ir tuomi patvirtina tiesą, kad 
Dievas yra, nes Jo įstatymus žino. 

Jeigu matome, kad įstatymus pildo i ir di- 
deliausi "Aangiški kūnai ir mažiausieji vos tik 
per padidinamus stiklus matomi atomai ir kad 
tie įstatymai yra kopuikiausia suvėdyti, jeigu 
tie visi dalykai ir visų dangiškųjų kūnų keliai 
ir judėjimai taip matematiškai apskaitliuota ir 
nusverta, kad nieko nėra nei per daug, nei 
per mažai, tai mes žinome, kad turėjo būti 
tokia begalinė išmintis, kuri tą viską sugalvo- 
jo ir padarė, o tą begalinę išmintį mes ir vadi- 
name Dievu. 


Jeigu mes matome kokį daiktą, ar maši- 
ną, ar laikrodį, ar ką kitą, — tai mes žinome, 
kad jį kas nors padarė. Ir juo mandresnis 
padaryta daiktas, juo žinome, kad ir tas, 
kurs tą daiktą sugalvojo ir padarė yra gūdres- 
nis. "Taip ir su pasauliu yra. Pasaulyje vis- 
kas taip puikiai sutvarkyta, taip matematiškai 
apskaitliuota, padalyta, taip visoki dalykai 
nuo didžiausių iki mažiausių kiekvienas savo 
vietoje ir savo tikslui tinka, geriausiai padary- 
tas ir pritaikytas, kad jau geriau ir būt nega- 
li. Del to ir tas, kurs tuos dalykus sutvėrė ir 
sutvarkė, ta išmintis amžinoji, tas begalinis 
protas, tas sutvertojas ir yra tas, ką mes va- 
diname Dievu. 

Pasaulyje yra dvejopos spėkos: pirmos 
įš jų vadinama aukščiausiomis, o antros že- 

miausiomis. Prie augštesniųjų spčkų priskaito- 
ma yra elektra ir mechanika, 0 prie žemesnių- 
jų arba žemųjų priskaitoma karštis arba šilu- 
ma. 

Visos augštosios spčkos visados veržte vei- 
žiasi pereiti į žemąją spčką, į karštį. Jeigu 
viena iš augštesniųjų spėkų pereina į kitą aug- 
štesnę spėką, tai jinai nieko nenustoja, jinai 
pasilieka tokia, kaip ir buvo pirm  perčjimo. 
Paimkime pavyzdį toki: su kiek elektros pada- 
rysi mechanišką spėką, su tiek pat mechaniš- 
kos spėkos tiek pat padarysi elektros. Arba at- 
bulai, su kiek mechaniškos spėkos padarysi 
elektros spėką, su tiek elektros spėkos pada- 
rysi meclaniškos spėkos, ir tose permainose 
vienos spėkos į kitą niekas nesusimažins, spčka 
pasilik lybėje . 

Bet visai kitaip bus, jeigu mes mechaniš- 
ką spėką apversime į karštį — tada jau su tuom 
karščiu mes galėsime tiktai puse tiek padaryti 
mechaniškos spėkos. "Tas pats bus jeigu mes 
elektros spėką apversime į karštį, ir-gi su tuom 
karščiu mes galėsime tiktai pusę tiek padaryti 
Matote koksai didelis yra skirtumas iš permai- 
nymo vienos spėkos į kitą. Temykite tą apsi- 
reiškimą, nes jisai mums yra svarbiu dalyku 
mūsų tirinėjamame klausime. Jeigu du vaiki- 
nu imasi, tai jiedu abu sušila. Ką tai reiš- 
kia? tas reiškia tą, kad jiems besiimant jų 
mechaniškoji spčka pereina į karštį ir delto jie 
sušįla ir susilpsta. Neteptais ratais važiuo- 
jant, sukimosi mechaniškoji  spčka pereina į 
karštį ir net vežimo ašį uždega ir tiems pana- 
šūs dalykai atsitinka ir tt. 

Mes pasaulyje matome visame kame suki- 
mosi dangaus kūnų, tai yra mechaniškąjį jėgos 
eikvojimasi. Tai kaip tamstos suprantate ir 
manote, ar pasaulis bus amžinai, ar ne? ar pa- 
saulis turėjo pradžią, ar ne? Aš manau, kad 
čia lengvai kožnas gal suprast, kad pasaulis 

turėjo pradžią, ir turės turčti pabaigą, nes 
eikvojant ar pirmiaus ar paskiaus, ar anksčiaus 
ar vėliaus — vis-vien ateis kada nors toks lai- 
kas, kad tos spėkos sumažės ir išsisems, o ta- 
da, žinoma, turi būt jo pabaiga. 

Jeigu mes matome, kad svietas kada nors 
turės pabaigą, nes išeikvos savo spėkas, tai mes 
turime suprasti, kad jisai turėjo turėt ir pra- 
džią, o žinodami, kad iš nieko niekas pats per 
save nepasidaro, tai ir vėl prieiname prie to 
paties išvedimo, kad tą viską sutvėrė kokia 
nors Galybė, Esybė gudriausia, galingiau- 
sia, viską žinanti, viską permatanti ir viską 
galinti, o tą esybę mes ir vadiname Dievu. 

Šv. raštas sako: “Darbai rankų Tavo, Vieš- 
patie, liūdija apie Tave.?? 


Dievo buvimą liūdija patys bedieviai. 


Savo netikėjimu ir užsipuldinėjimais ant 
Dievo patvirtina tą tiesą, kad Dievas yra, nes 
jeigu Dievo nebūtų, tai jiems nebūtų nei rei- 
kalo ant Jo užsipuldinčti. O dabar jų sąžinė 
juos kremta ir graužia už jų netikėjimą, ir jie 
taip daro, kaip tos Lietuvos kurapkos, kurios 
žiemos laiku vanagą pamačiusios, sukiša gal- 
vutes į sniegą ir mano, kad jau nuo vanago pa- 
sislėpė ir kad jau joms pavojus negręsia. Taip 
lygiai daro ir bedieviai; jie sau mano: — sa- 
kysime, kad Dievo nėra -— ir nebus, o čia na- 
bagėliai labai apsigauna ir parodo savo nesusi- 
pratimą ir proto netobulumą. 


O mes, broliai, tikėkime, kad Dievas yra 
ir nesiduokime visokiems ištvirkčliams suklai- 
dyt, — o būsime ir čia ir po mirties laimin- 

Ar Kristus yra Dievas? 


Mes, katalikai, visi tikime, kad V. J. Kri- 
stus yra Dievas ir žmogus, nes taip mus mo- 
kina mūsų motina, Bažnyčia šventa. Ir taip 
mes esame prie to pripratę, tarsi, tai yra 
mums prigimta, ir baisiai mūs jausmus ir pro- 
tą erzina ir įžeidžia tas, kas stengiasi garsint 
ir platint priešingas tam mūsų tikėjimui ir įsi- 
tikinimui paskalas. Bet to negana, kad tikėt. 
Reikia mokėt kuomi ir netikčliams prirodyt, 
kad mūsų tikėjimas nėra paikas, kad mes Ži- 
nome, į ką tikime ir ant jų užmčtinėjimų ir ka- 

„ binėjimųsi prie mūsų šv. katalikiško tikėjimo 
tiesų galėtumėme nurodyt jų nuomonių klaidin- 
gumą, 0 tas yra ne taip labai sunkus dalykas. 

Mokslo vyrai tiems visiems dalykams tur 
ir faktų, bet tie vsi dalykai mažai mokytam 
Žmogui labai sunkiai yra suprantami. | Dėl to 
mes Čionai jų ir nevartosime. | Mes vartosime 
tiktai paprasčiausių paprasčiuosius, tiktai su- 
prantamiausius išrodymus,. 

Tarp daugelio kitų užsipuolimų ant kata- 
likų tikėjimo tiesų labiausiai netikčliai bombar. 
duoja V. Kristaus Dievystę. Jie sako, kad 
Kristus buvo taip sau gudrus, išmintingas 
žmogus ir daugiaus nieko. Dabar mes pažiu- 
rėkime, ar jie turi tiesą, taip sakydami, ar ne, 

1. Kad Kristus yra Dievo Sūnumi, tai a- 
pie tai ne vienoje vietoje šv. evangelijoje yra 
užrašyta. 

2. Tai liūdija Jo padarytieji stebuklai, 

3. O labiausia tai liūdija Jo prisikčlimas iš 
nimirusių. 

Kas evangelijoje yra rašyta apie Kristų, 
kad Jisai yra Dievo sūnumi, tai gal kiekvie- 
nas perskaityt ir matyt tai. Apie tai ir nekal- 
bėsime, Bet nors biskį pagalvosime apie Kris- 
taus stebūklus ir jų reikšmę. 

Kad vieną kartą Jonas nusiuntė savo mo- 
kinius pas Kristų paklaust, ar jisai yra tas sū- 
nus Dievo. kurs turi ateiti, ar kito reikia laukt, 
tai V. Kristus šitaip atsakė: “"Parėję pasaky- 
kite Jonui: akli mato, nebyliai kalba, rau- 
puoti apčystyti, numirėliai iš numirusių kelia- 
si, pavargėliams evangelija apsakinėjama.““ Ir 
tą visą Kristus kalbėjo akiveizdoje dideliau- 
sios žmonių minios. "Tai reiškia, kad meluot 
negalėjo, nes būtų tuojaus minia užprotesta- 
vusi. O kas tokius dalykus daro, tai turbūt 
Dievas. 

Kristaus didžiausi neprieteliai buvo fari- 
zejai ir saducejai žydų mokytojai ir kunigai ir 
jei tiktai jie būtų pamatę bent kokį apgaudinė- 
jimą, tai tuojaus būtų išbliovę, o to nerandame 
niekur užrašyta. 

Vieną kartą su farizejais kartu Kristus 
buvo viename name ir atnešė žmogų nuo senai 
suparaližuotą, ir Kristus visų akiveizdoje pasa- 
kė: “Kelkis, ligoni, imk lovą savo ir eik na- 
mo.'? Ir tas kėlės ir nuvėjo namo sveikas. 
O farizejai tiktai pasipiktino iš Kristaus delto, 
kad išgydč dienoje subatos, tai reiškė visi pri- 
pažino tą išgydymą už faktą, nes visi savo a- 
kimis tai matė. 


Toliaus skaitome, kad vieną kartą Kris- 
tui būnant ant ežero valtyje su apaštalais išti. 
ko dideliausia audra ir jau laivas pradėjo skęs- 
ti, o V. Kristus tuom kartu miegojo. Apaštalai 
pažadino Kristų, kurs paliepė audroms nurim- 
ti. Ir tuojaus nurimo vėjai ir vilnys. O to- 
kiuos dalykus gal padaryt tiktai Dievas. 

Kartą V. Kristus buvo vienon šalin iške- 
liavęs su mokytiniais, o Marijos Magdelenos ir 
Mortos brolis Lozorius numirė, ir buvo palaido- 
tas. Tuom kart V. Kristus parkeliavo į tą 
Miestą. Tada Marija Magdelena bėgo prie 
Kristaus ir verkdama šaukė: “Viešpatie, kad 

tu būtumei čia buvęs, mūsų brolis nebūtų 
numiręs.'" Ir V. Kristus jos pasigailėjes pri- 
kėlė Lozorių iš numirusių akyveizdoje daugelio 
žmonių, o Lozorius jau buvo pradėjęs pūt. O 
tokius dalykus padaryt gal tiktai Dievas. 

Bet labiausia už viską parodo Kristaus 
Dievystę, tai Jo prisikėlimas iš numirusių. 
Dėlto ant to fakto biskį ilgiaus mes ir apsisto- 
sime, kad suprast to fakto teisingumą ir svarbą. 

Kad Kristus prisikėlė iš numirusių, tai 
liūdija šv. evangelija, tai yra apaštalai. Tai 
liūdija ir Kristaus priešininkai. 

Tr bedieviai, negalėdami tą faktą užginčyt, 
štai ką sumanė: — Jie sako: Kristus nebuvo 
numiręs. | O reiškia, jeigu jisai nebuvo numi- 
ręs, tai negalūjo iv iš numirusių prisikelt. Ir 
atliktas kriukis. 

Bet tas netiesa. 

Kad Kristus numirė, apie tai liūdija Kris- 
taus mokytiniai ir už tą tiesą savo galvas pa- 
guldė, tą liūdija V. Kristaus Motina, tą liū- 
dija Rymo valdžia, tą liūdija pagaliaus ir pa- 
tys žydai. | 

Žinome, kad Kristus taip labai buvo nu- 
kankintas, kad jau vos gyvas užėjo ant kalno 
Kalvari; kur buvo prikaltas prie kryžiaus. 
O tai buvo prieš pat žydų šventes ir jie nenor6- 
jo, kad per šventes tie kūnai pasiliktų ant 
kryžiaus, tai pasiuntė kareivius, kad jiems kau- 
lus sulaužytų, o kareiviai radę Kristų "mirusį, 
kaulų nelaužė, o latrams, kurie dar buvo gyvi 
sulaužė kaulus, kail numirtų. 


Kareivių viršininkas dėl persitikrinimo,. 
ar ištiesų Kristus numiręs, perdurė Jam šoną 
ir iš šono ištryško kraujas ir vanduo. Tr tas 
"aktas moksliškai yra ištirtas ir prirodyta, kad 
iš gyvo Žmogaus tiktai kraujas gal ištrykšti, u 
ne vandm. Reiškia, Kristus jau buvo miręs, 
jei iš jo šono ištryško kraujas ir vanduo. 

Kristaus mokytinis Nikodemas nuėjo pra- 
šyt pas Pilotą, kad daleistų nuimt kūną Kris- 
taus ir palaidot. Pilotas paklausė Rymo ka- 
reivių viršininko — centauro arba šimtininko, 
ar jau Kristus miręs. Tr šis patvirtino oficia- 
liai, kad miręs ir tada Pilotas leido Jį palai- 
doti. 

O užvis geriausia liūdija, kad Kristus bu- 
vo miręs, tai Jo Motina. Kada nuėmė nuo 
kryžiaus ir paguldė ant rankų Motinos, tai 
nejaugi ji būtų nepažinusi, kad Jisai nenumi- 
res, nejaugi jinai būtų davusi jį gyvą palaido- 
ti. Tas yra negalima. Motiniška širdis to 
niekados nedaleistų.  "Taip-pat ir mokytiniai 
savo mieliausią Mokytoją gyvą nebūtų laidoję 
į kapą. "Tas negalima. 


Kad Kristus buvo miręs, liūdija ir Žy- 
dai, nes jie prie grabo pridėjo pečėtis dėl 
ženklo, kad kas nepavogtų ir sargus pristatė, 
kad dabotų., Ženklina, kad abejonės apie mir- 
tį visai jokios nebuvo. 

Jei Kristus tikrai numirė, tai tikrai ir iš 
numirusių prisikėlė. 

Apie tai liūdija Kristaus mokytiniai, apie 
tai liūdija ir žydai. 

Kristus po savo iš numirusių prisikėlimo 
keletą kartų pasirodė savo apaštalams ir moky- 
tiniams, tai vėl moterims, tai netikinčiam Ta- 
mošiui davėsi čiupinčt savo žaizdas rankose ir 
šone, tai vėl pasirodo daugybei žmonių, kada 
žengė į dangų. 

O kad tas viskas tikriausia tiesa, tai vi- 
si Kristaus mokytiniai ta paliūdijo savo kraujo 
praliejimu. 

Dabar žiurčkime, kaip liūdija žydai. Kaip 
žinome, Kristų palaidojus jie užpečėtijo gra- 
ba ir pastatė sargus. Bet, kad Kristui kėlus 
sargai nuvėjo apie tai pranešt kunigams, tai 
ką tie daro? O gi nieko gudresnio nesumano, 

kaip tikt papirkt sargus, kad sakytų, jog 
Kristaus mokytiniai jiems užmigus pavogė 
Kristaus kūną. O dėl ko jie nieko kito nesu- 
galvojo? Dėlto, kad jie visi žinojo, kad Kri- 
stus ištiesų kėlės iš numirusių. Kvailas taip- 
pat sargų sakinys, kad jiems bemiegant Kris- 
taus mokytiniai pavogė kūną. Juk jeigu jie 
miegojo, tai jie nematė, o kad nematė, tai ir 
nežino, kaip ir kas atsitiko. Bet to negana, 
mes žinome, kad kiekvienoje valstijoje, jei 
kareivis pastatytas ant sargybos užmigtų ir: 
daiktą, kurį jisai sergėja pavogtų, tai tą ką- 
reivį valdžia skaudžiai nubaustų. O tenai kaip 
tik matome visai priešingai — tenai jų nieks 
nenubaudžia, o kodėl? Dėlto, kad valdžia 
žino, kad jie nekalti, nes V. Kristus iš numiru- 
sių prisikėlė, o Jo niekas nepavogė. 

Dabar dar prisižiūrėkime, ar buvo reika- 
las apaštalams vogt V. Kristaus kūną. Visai 
ne. 


Mes žinome, kad pavogt Kristaus kūną, 
tai būtų buvę labai sunkus dalyk nes SaAT- 
gai sergūjo ir buvo grabas akmeniu užristas i ir 

užpečėtytas ir už tą pavogimą, jei būtų su- 
gavę, tai būtų vogusius labai nubaudę, o nau- 
dos iš to pavogimo jokios nebūtų buvę. Tai 
kaip matome čionai dalykas dideliai sunkus, 
pavojing: as. Dalykus gi, kurie sunkūs ir pavo- 
jingi, atlieka žmonės tiktai iš didelio reikalo 
ir už didelį atlyg inimą, užmokesnį. O čionai 
nei vieno, nei antro negalima prirodyt. 


Jeigu apaštalai tikėjo į Kristaus Dievys- 
tę ir teisingumą Jo mokslo, tai jie tikėjo, kad 
Jis prisikels iš numirusių. Tai reiškia nebu- 
vo nei mažiausio reikalo tą kūną vogt. O jei 
jie netikėjo Jo žodžiams, tai reiškia laikė Kri- 
stų už apgaviką. Tai kin dar jiems lyst į to- 
kį bai pavojų, iš kurio neturės jokios nau- 
dos? į 

Tr taip Kristus iš numirusių prisikėlė iš- 
tiesų. O jei Kristus prisikėlė, tai Jisai yra 
Dievas, nes tik vienas Dievas gali tai padaryt. 
O jei Jisai yra Dievas, tai ir Jo mokslas šven- 
tas, Dieviškas. Tr mes į jį tikime ir už jį ga- 
tavi galvas savo padėt, jei būtų reikalas. O 
bedieviai gal sau pliaukšt, ką tiktai jie nor, o 
mūsų tikėjimo neišgriaus mūsų širdyse, nes 
mes žinome ir suprantame, į ką tikime, o Vieš- 
pats Kristus tikinčiuosius sušelps savo šventa 
malone, pagundoms ir abejonėms užėjus. 

Delto tegul Jam būna amžina garbė, šlo- 
vė ir dėkavon6 nuo viso sutvėrimo per amžių 
amžius. 


K 

Ar žmogus turi dušią? 


Ko tie žmonės šią gadynę neprasimano, 
meišmislija. | Jau tik turbūt nebereikalo vie- 
toj puodynių ant pečių nešioja galvas ir tai ne- 
bile kokias galvas, bet su... smegenimis. O 
pas kitą tuose smegenyse, tai vyruti, proto 
Joje... kiek? čiel's glėbys. 


"Tik prisiveizeėkime aplinkui ir ko mes ne- 
pamatysime?  visokeriopas mašinas su daugy- 
/'bėmis ratų, ratukų, ratelių, o jie visi sukas, 
tarška, barška, kruta; net dideliausi fabrikčs 
"triobėsių mūrai kruta, dreba nuo jų balso, nuo 
-žvangejimo, ir darbas galvatrukčiais eina, ir 
visoje dideliausioje dirbtuvėje nėra nei vieno 
rato nei ratelio, kurs nebūtų reikalingas arba 
netoks, kokio toje vietoje reikštų. O kas tą 
viską sugalvojo, padarė, tai vis žmogaus mok- 
„slas, protas ir prityrimas. 

Geležinkeliai, telegrafai, telefonai, gra- 
Tofonai, fotografijos ir kitoki įvairiausi moks- 
lo išradimai ir tvariniai, tai vis yra. Žmogaus 
proto vaisiai. 

Advokatai, daktarai, pirkliai, muzikan- 
tai, amatininkai, karvedžiai, jūreiviai, mo- 
kytojai ir kunigai; kiekvienas eina tam tyčia 
paskirtus mokslus ir ilgiausius metus mokina- 
si reikalingą mokslą. Tr visi tie mokslai žmo- 
nijai yra labai reikalingi, nors mes ir nelygiai 
jų visų svarbą suprantame ir jų reikalingumą 
atjaučiame. 

Bet grįžkime atgalios prie svarstymo pra- 
dėtos temos. 

Visi katalikai tikime, kad žmogus turi dū- 
šią ir kad ta dūšia nemirtina, nemari. 

Bet šiuos laikuos atsirado lietuvių tarpe ir 
tokių, kurie skelbia, kad dūšios nūra, kad 
žmogus esąs tiktai gudriausias gyvulis ir kad 
su mirtimi išnykstąs taip, kaip ir kiti gyvu- 
liai. Bet norint suprast klaidingumą jų ma- 
nymų, reikia bent kiek giliau įsigilinti į daly- 
ką, tai yra, paveizėt, kas ta dūšia ir kokios 
tos dūšios ypatybės, o jau ten toliaus, klausi- 
mas, ar yra dūšia pats savaimi nupuls, kaipo: 
neturintis pamato arba išrištas. 

Žmogus susideda iš dviejų skirtingų dale- 
sių, tai yra, iš kūno ir dūšios, (sielos). Kū- 
nas tur savo ypatybes, o dūšia savo. Ir tos 
ypatybės viena nuo kitos skiriasi, kaip dan- 
gūs nuo žemės. Bet nors tas mums nesvarbu, 
kokios tos ypatybės, bet mums svarbu jos ži-- 
not dėlto, kad jeigu yra ypatybės, tai yra kas 
nors toks, kam tos ypatybės priklauso. O 
tas tai ir yra tikslu mūsų šio straipsnelio. 

Kūnas, tai yra toks daiktas, kurį mes 
galim jausti savo arba visais penkiais kūno pa- 
jautimais, tai yra: pauostymu, paragavimu, 
dasilytėjimu, regėjimu, girdėjimu arba bent 
vienu iš jų. 

Imkime pavyzdį, na kad ir duoną. Kad 
duona yra kūnas, mes galime jaust dasilytėji- 
mu: ar kieta, ar minkšta, ar sunki; galim 
jaust regėjimu: ar balta ar pilka, ar juoda; 
paragavimu: ar prėska, ar rūgšti; pauosty- 
mu: ar kvepia, ar smirda ir tt. 

Kaip matome, kiekvieno kūno ypatybė 
yra ta, kad mes jį galime jausti savo kūno pa- 
jautimais. 

Prie skaitliaus kūnų, mes priskaitome 
žemę, saulę, žvaigždes, žmonės, gyvulius, 
vėją, ugnį, elektrą, šaltį, kvapsni ir tt. 

Vienus kūnus mes savo jausmais pažįstame 
jaučiame kaipo: žmogų, saulę, žvaigždes ir 
tt. Smarvę mes užuodžiame, balsą girdi- 
me ir tt. O kitus kūnus mes pažįstame 
vien iš jų ypatybių, kaip tai: elektrą. Mes 
pačios elektros nematome, bet mes žinome, kad 
jinai yra, ir jos veikimą galime patirt ir išban- 
dyt, matant šviesą ir spėką. Tai matote tams- 
tos, kad yra ir tokių kūnų, kuriuos mes pažįs- 
tame tiktai iš jų veiksmų ir ypatybių. 

Bet koks tas kūnas ten nebūtų, kiekvie- 
nas užima vietą, kiekvienas kūnas persikėli- 
mui in kitą vietą reikalauja laiko, ir atliki- 
„mui to dalyko, reikalauja kelio. Kaipo tai: mes 
važiuodami iš Lietuvos į Ameriką, važiavome 
„per Vokietiją, per jures, iki atkakome į tą 
vietą, kurioje gyvename. Mes kasdien eida- 
"mi į darbą turime pereit tą plotą, kurs randasi 
nuo mūsų namų iki dirbtuvės. Paukštis le- 
ikia oru, elektra lekia vielomis arba oru, bal- 
as oru. Ir mokslinčiai, specijalistai yra ga- 
ma gerai išskaitliavę, kaip greitai elektra, kaip 
greitai balsas, kaip greitai šviesa perbėga ko- 
kį tolumą, tai yra savo kelią, atstumą nuo 
vienos, iki kitos vietos. 


> Daiktus, turinčius viršminčtas ypatybes, 
mes ir vadiname kūnais. 


Tai tiek abelnai apie kūnus, bet žengkimo 
toliaus. 

Nekurie gydytojai sako: supiausčiau vi- 
są Žmogų ir niekur dūšios neradau. 

“Koks negudrus pasakymas. Juk jeigu dū- 
šia būtų kūnas, tai jisai ją būtų radęs, o kad 
jimai yra dūšia, tai kaip-gi jisai ją galėjo rast? 
Jeigu jisai ją būtų radęs, tai jau jinai nebūtų 
buvusi dūšia, bet būtų buvusi kūnas, ba jau 
jinai būtų turėjusi užimtą vietą, o kaip mes 
žinome, kad tas daiktas, kurs užima vietą, tai 
ir yra kūnas. 


Dabar prisiveizėkime į gyvūnus. 

Mes žinome, kad kožnas gyvas daiktas turi 
tą svarbiausią ypatybę, kad jisai jaučia, — o 
jausmas pa i yvūnus įvairiai apsireiš- 
kia ir įvairiai yra išsitobulinęs, tai yra vieni 
mažai ką jaučia ir mes sakome, kad jie nejaut- 
rūs, o kiti labai jautrūs, ir tokį gyvulių jautru- 
mą ir prigimtą nuovoką paprastai dažniausiai 
vadinama instinktu. 

Tą instinktą, kaip kiti gyvūnai, taip lygiai 
turi iv žmogus. Kaipo pavyzdį galima paimt 
tai šaltyje ir darganoje, taip žmogus, taip gy- 
vuliai ieško šiltesnės vietelės; alkanas, badau- 
jantis ieško maisto; pavojui ištikus ginasi ar- 
ba slepiasi. Ir daugelis tiems panašių dalykų 
atliekama instinktyviai. Kūno ypatybės yra 
tos, kad jisai užima vietą, kad jisai yra jaučia- 
mas mūsų kūno pajautimais, arba jeigu ne pats 
kūnas, tai bent to kūno ypatybės, kaipo elektra, 
kad jisai persikeldamas arba perkeliamas iš 
vienos vietos į kitą užima laiką ir kelią. 


Dūšios ypatybės yra tos: žmogaus mislys, 
protas, liuosa valia. Mūsų mintims nėra jo- 
kių xybežių, nei laiko, nei erdvės, nei grei- 
tumo. 

Mes savo protu, savo mintimi ir savo liuo- 
sa valia galime svajot ir mąstyt apie savo kas- 
dieninius reikalus, galime persikelt į dangų, 
pragarą, į Lietuvą, ant saulės ir Žvaigždžių, į 
gelmes jurių, į vidurius žemės. Vienu žodžiu 
sakant, kur tik mes norime, mes galime per- 
sikelt į tuos 1mžius, kada dar žemės ir šio pa- 
saulio nebuvo ir į tuos amžius, kada jau šio 
pasaulio vėl nebus. Žodžiu sakant, mes lai- 
ko rubežių nežinome. Mes vienoje valandėlė- 
je galime apsvajot, aplakstyt visus pasaulio 
kraštus kartu. Iš Amerikos galima persikelt 
pas savuosius į Lietuvą, nesiekiant vandenyno, 
nei Vokietijos. Reiškia dūšios ypatybės nerei- 
kalauja savo persikėlimui iš vienos vietos į ki- 
tą nei laiko, nei kelio; nežino rubežių nei to- 
lumo, nei laiko — dūšia amžina. Tą mes mato- 
me iš dūšios ypatybių. O žinodami, kad yra 
daikto ypatybės, tai tur būt ir pats daiktas. O 
ką bedieviai sako, kad dūšios nėra, nes jie jos 
nesuradę, tai jau pirmiau išaiškinau, delko jie 
jos nesurado. Tai yra delto, kad dūšia yra ne 
kūnas, bet dvasia. 


Dar gal kas pasakytumėt, kad protą ir va- 
lią turi ir gyvuliai. Tas netiesa. Tokio pro- 
to kokį turi žmogus gyvuliai neturi. Gyvuliai 
turi tiktai instinktą. 


Kitas pasakysite: o kodel mano šuva žino 
kada aš piktas, o kada ne? "Tiesa, kitas šuva y- 
ra gana gudrus, bet tas yra jo ne protas, bet 
instinktas. Jisai iš pripratimo ir prityrimo ins- 
tinktyviai supranta daugelį dalykų, o kaip ku- 
rios ypatybės tai yra net prigimtos kaip ku- 
Tioms gyvulių rūšims. Tr taip vieni šunės ge- 
ri namams dabot, kiti medžioklei, kiti gi ga- 
nymui bandos... bet tai čia ne jų protas, tik- 
tai prigimtas išsitobulinęs instinktas. "Todel 
mes IT nematome nei vieno gyvulio einančio mo- 
kslus ir užsiimančio protišku darbu: nematome 

mes iš gyvulių nei advokatų, nei daktarų, nei 
pramonininkų delto, kad gyvuliai proto netu- 
Ti, o vadovaujasi vien savo instinktu, nors kar- 
tais ir gana akyvu. 

Žmogaus dūšios dar viena yra žymi ypa- 
tybė, tai ilgėsis ir veržimasis prie Dievo. Ir 
kuris žmogus geriaus Dievą pažysta ir myli, 
tuo labiau jo dūšia veržiasi prie tobulybės, kad 
prisiartinti prie savo Sutvertojaus ir tapti pa- 
našesnė į Jį. 

Yra tokie, kurie nehepažysta Dievo ir jų 
jausmai užslopinti, atbukinti. Jiems gali pa- 
sakot apie dūšią, apie Dievą, taip kaip tam ap- 
jakėliui apie saulės spindulių skaistumą, apie 
pazarėlės ir vaivorykštės varsas, arba kurčiam 
apie muzikos malonumą, tai lygiai tepeši. Bet 
tuomi jų nematymuų, negirdėjimu, nenustos nei 
saulės spinduliai, pazarėlė, vaivorykštė savo 
skaistumo, nei muzikos meliodijos ir akordai 
malonumo. Čionai viskas slepiasi vien tame, 
kad jie yra apjakę ir apkurtę, tai yra nelai- 
mingi, kuriems reikalingas yra gydytojas, o 
rasi dar daugelis jų išgytų jei norčtų sveikatos. 
Bet tai čia ne mano reikalas, tesižino kožnas 
patsai savimi, o kas tiesos trokš ir norės, tam 
ją surast ir pažint duos Dievas progą ir padūs 
— tik tegul ieško, taip kaip sveikatos. Mes- 
gi broliai ir seselės dėkavokime Viešpačiui už 
Jo šv. malonę, už sveikatą kūno ir už dūšios 
prakilniąsias ypatybes ir tobulumą, o stengki- 
mės taip gyventi, kad ta mūsų dūšia pa- 
siektų savo siekį, t. y. susivienytų su V. Dievu 
ir būtų laiminga per amžius. Nes mes ją tu- 
Time vienui-vieną geriausią. 


Tr nors mes jos ir nematome, tečiaus at- 
jausdami jos ypatybes, savo protu suprantame 
JoOs10S buvimą. O tuos mūsų proto nurodymus 
sudrūtma ir patvirtina šv. mūsų katalikiškos 
Bažnyčios mokslas ir visų tautų ir amžių į tai 

tikėjimas, tai yra tikėjimas į pomirtinį gyve- 
nimą, kurį kartu su dūšia Dievas įkvėpė į 
kožno žmogaus širdį, kurį bedieviai stengiasi 
išgriaut, bet už dyką vargšai darbuojasi. 

Ar kilo žmogus 
iš bezdžionės? 


Mūsų bedieviai ir bedievukai  prisispyrę 
stengiasi žmonėms inkalbėt, būk žmogus pa- 
einas iš bezdžionės, arba kad nuosekliaus sa- 
kant, žmogus esąs viena iš geresniųjų  bez- 
džionių veislių. Jie tą viską daro su tuomi 
tikslu, kad užslopinus savo sąžinės krimtimo 
balsą, kursai jiems primena jų prasižengimus 
prieš Viešpaties Dievo įstatymus ir bausmes už 
tas kaltes gresiančias pomirtiniame gyvenime. 
Tai kad nuo to graužimo sąžinės atsikratyt, ar- 
ba bent užslopinti, jie, bedieviai iv stengiasi 
sau įsikalbėt, kad esą bezdžionių vaikai, tai 
yra gyvuliai ir tuomi pačiu neturį dūšios, ku- 
ri su mirčia pranyksta, kaip burbulas vyande- 
nyje. Ir Viešpats Dievas neturėsiąs nei ką 
baust, nei glaust, nes jų nebūsią. 

Taigi mes ir pagalvokime bent kiek apie 
tai, o pamatysime ar tas yra taip, kaip jie ma- 
no ir skelbia, ar ne? 

Kaip mes žinome iš geologijos ir geogTa- 
Tijos mokslo, tai žemė kitados labai senai bu- 
vo tokiame karščio stovyje, kad visa buvo iš- 
tirpusi taip, kaip liejama liejyklose geležis. 
Tas faktas, tai neprasimanymas arba svajonė. 
bet tikrių tikriausia tiesa, moksliškai prirodyta 
ir pripažinta. 


E 


Jeigu jau žemė buvo tokia karšta, tai ant 
jos jokio gyvūno, nei augalo sčklos negalčjo 
būti, nes būtų sudegusios, — taip sveikas pro- 
tas rodo. 

Ilgainiui ta žemė atvėso, ant jos pavir- 
šiaus atsirado sukietčjusi pluta, tai yra kieta že- 
mė, ir tas viskas įvyko visiškai naturaliu būdu. 
Kiek tas procesas, žemės atšalimo ir susitvėri- 
mo plutos, užėmė laiko: tūkstančius, milijo- 
nus ar milijardus metų, mums tas nesvarbu, 
bet tą mes labai gerai suprantame, kad tas vis- 
kas iš tos pačios žemės medžiagos galėjo pa- 
sidaryt ir pasidarė. Nes prie tam tinkamo 
laipsnio šilumos, visi kieti kūnai pavirsta į 
skystus, pasileidžia, sutirpsta, o dar daugiau 
šildant pavirsta į garus, gazus — dujas. O 
prie tinkamo laipsnio atšalimo, atvėsimo taip 
pat dujos garai persikeičia į skystus ir į kietus 
kūnus. Ir čia yra tiktai persikeitimas tos pačios 
medžiagos į kitokią, tinkamą esančioms aplin- 
kybėms išvaizdą arba formą, ir daugiaus nieko. 

Bedieviai sako, kad ant žemės augmenys 
atsiradę patys per savę, paskui tie augmenys 
taip išsitobulinę, kad kaip kurie iš jų pasida- 
rę gyvais, o toliaus evoliucijos keliu besitobu- 
lindami išaugę į visokias gyvulių veisles ir rū- 
šis, ir galų gale iš vienos tokių gyvulių veislės 
išsivysčiusi bezdžionė. Ta bezdžionių veislė 
besitobulindama priėjusi prie to, kad viena 
bezdžionė gavusi žmogišką protą, tai yra ta- 
pusi žmogumi, na, ir užbaigtas kriukis. "Trum- 
pais žodžiais išsireiškiant, taip išrodo visa be- 
dievybės gudrybė. Ant kiek jinai yra pama- 
tuota, tai toliaus paregėsime. 


Mes visi gerai žinome tą faktą, kad pats 
neturėdamas kokio daikto ir kitam jo duot ne- 
gali, o mes matome, kad žemė buvo, taip sa- 
kant, Kegyva, nes jinai nei jaučia, nei auga, 
nei dauginasi, veisiasi. 

Sėklų ant žemės nebuvo, nes jeigu būtų 
buvusios, tai nuo karščio būtų sudegusios, tai 
iš kurgi ant žemės atsirado žolė ir: kiti augalai, 
kurie jau tur šiokią tokią savotišką gyvybę, 
nes auga ir dauginasi, veisiasi. 

Sėklos išdygimui nebuvo, o žemė tos gy- 
vybės augalams duot negalėjo, nes pati žemė 
jos neturėjo. 

Tai čia aiškiai pasirodo, kad kas nors turč- 
jo būt taip galingas, kurs galėjo sutvert ir 
sutvėrė ant žemės žolę ir davė jai jos gyvybę iv 
galę augti ir dauginties, veisties. O kad iš 
nieko sutvert ką nors reikia begalinio proto ir 
begalinės galybės, o tokį begalinį protą ir ga- 
lybę gal turėt tiktai Dievas, delto mes tikime 
ir tvirtiname, kad augmenis, augančius ant 
žemės, sutvėrė Dievas, nes ištikrųjų tas taip 
ir buvo. . 

Mes žinome, kad Dievas sutvėrė augme- 
nis, Dievas sutvOrG ir gyvūnus. Bet prisi- 
žiūrčkime, ar galėjo iš augmenų pasidaryt gy- 
vūnai. Del geresnio supratimo šio klausimo, 
mes apsvarstysimo, kuomi užvis labiausia gyvū- 
nai skiriasi nuo augmenų. | Mes matome, kad 
augmenys nuo žemės labiausia tuomi skiriasi, 
kad jie auga, veisiasi, dauginasi, reiškia, 
dygsta ir miršta. O gyvūnai nuo augmenų tuo- 
mi skiriasi, kad jie netik ką auga veisiasi, ge- 
ma, miršta, bet jie ir jaučia. | 

Jeigu mes suduosime per akmenį arba per 
žemę, tai jie nejaus, nes jie netur jokios gy- 
vybės; taip-pat užgavus per bile kokį augmenį 
jisai taip-pat nejaus. Bet jeigu mes užgausima 
bent kokį gyvą Dievo sutvėrimą ar sutvėrimė- 
lį, tai jisai jaus. Arba, teisingiau sakant, tai 
kiekvienas gyvis tuomi skiriasi nuo augmenų, 
kad jisai jaučia ir gal savo jausmus tam tikrais 
būdais išreikšti. 

Kaip mes matėme, kad augmenys neturė: 
jo jausmo, delto jie ir gyvūnams jausmo duot 

negalėjo, o tai galėjo tiktai tas padaryt, kas 
gal viską padaryt iš nieko, tai yra Dievas. 
Bedieviai, sako, gyvis pats iš savęs atsirado, 

sako, ar mes nematome, kaip sūrio šmotelyje ar- 
ba mėsos gabale atsiranda kirminai, arba nešva- 
Tioj lovoj blusos ir tt. Tas tiesa, atsiranda mč- 
soje arba sūryje kirminai, bet kirminų perus 
atnešė oras, o jie tiktai radę tinkamas sau vei- 
simosi aplinkybes, išsivysto ir veisiasi. 

Keletą metų atgal Francūzijos bedieviai 
norėjo užgėdinti katalikus ir prirodyt, kad iš- 
tikrųjų gyvis iš žemės atsiranda. Jie darė taip: 
pačmė stiklinę, indėjo į ją žemių ir užpečėtijo, 
po kelių savaičių atpečėtijo. Atidaro stiklinę, 
žiūri per stiklus — įvairaus gyvio stiklinėje 
pilna. Ir sako katalikams: na, ką, ar ne 
mūsų teisybė, ar gyvis ne iš žemės atsiranda? 
Bet katalikai sako: palaukit vyrai, to gyvio 
kiaušiniai arba užmazgos galėjo būti toje že- 
mėje ir išsiperėt. 

Tai pačmė žemę, išvirino ir indėję į stik- 
linę užpečėtijo. Po nekurio laiko pažiūri į 
stiklinę, gyvio yra, ir jau bedieviai katali- 
kams neduoda nei išsižiot, sako, žiūrėkit kaip 
yra... Bet prisidėjo prie šio dalyko vienas ge- 
ras katalikas mokslavyris, garsusis Paryžiaus 
universiteto profesorius ir išradėjas p. L. Pas- 
teur'is. Jisai sako: cit, vaikai; dar negalas. 
Sako reikia žemę išvirint, ir į tą bonką lei- 
džiant, reikia perleist per tam tikrus prietaisus, 
kad juose išdegtų visi mikrobai ir bakterijų pe- 
rai, ir jeigu tada toje žemėje atsiras gyvis, 
tai bus jūsų tiesa ir mes katalikai intikėsime. 
Padarė taip, kaip sakė, laukė vieną savaitę, 
kitą ir kelioliką kaip nėr gyvio, taip nėr ir pa- 
sirodė, kad katalikų viršus, kad iš žemės gyvis 
atsirasti be perų negali. 

„Mes jau matėme, kad augmenys nuo že- 
mės tuomi skiriasi, kad jie dygsta, dauginasi, 

veisiasi ir nyksta arba miršta. Matome, kad 
gyvūnai nuo augmenų tuomi skiriasi, kad jie 
jaučia ir daugelis tuos jausmus gali išreikšti 
ir veik visi gyvūnai tur tą ypatybę, kad gal 
savo gyvūną apreikšt savo krutėjimu. 

Dabar paklausiu tamstų, kuomi skiriasi 
žmogus nuo gyvūnų, nuo gyvulių, na kad 
ir nuo bezdžionės. = Žmogus nuo gyvūnų ski- 
viasi savo žmogišku protu, liuosa valia, tai 
yra dūšia, kurios kaip iš šv. tikėjimo mokslo 
žinome, tai gyvuliai neturi. 

Joks gyvulys proto neturi, tiktai tur ins- 
tinktą, kuriuomi vadovaujasi savo gyvenimo 
reikaluose ir atsitikimuose. 

Gal tamstos manote, kad tas ne tiesa. Sa- 
kysit, kad šuo ir arklys tur protą delto, kad 
jie botagą pamatę supranta, kad juos muši, iv 
pažįsta savo šeimyninką ir savuosius. Ir net su- 
pranta, kada jų ponas piktas ir kada linksmas. 
Tas tiesa, gyvuliai daug ką supranta ir atjau- 
čia, bet tai jie pasiekia ne savo protu, bet sa- 
vo instinktu ir prityrimu. 

Ir jeigu mes žinome, kad joks gyvis, 0 
drauge ir bezdžionė neturi proto, tai jie ir 
žmogui jo duot negalėjo ir tuomi pačiu pasi- 
tvirtina ta tiesa, kad žmogus negalėjo išsivys- 
tyt iš bezdžionės, o jį turėjo sutvert Tas, Kurs 
viens viską gal sutvert iš nieko, tai yra Die- 
vas. 


Mokslinčiai taip vadinami antropologai 
labai aiškiai nurodo moksliškais būdais, ko- 
del ir delko negalėjo žmogus išsivystyti iš bez- 
džionės, bet tie dalykai mažai mokytam Žžmo- 
gui sunkiai suprantami, nes ten vartojama 
moksliška nomenklatūra, išsireiškimai, ter- 
minai ir užvardijimai, o tiems visiems daly- 
kams, kad juos gerai suprast, tai reikalingas 
tam tikras apsišvietimas tai yra mokslo laips- 
niš. 

Norėdami parodyt, kad ir gyvuliai turi 
protą, bedieviai nesigailėdami pinigų, buvo 
intaisę bezdžionėms apšvietos mokyklas ir mo- 
kino tuos gyvulėlius visokiais būdais per ilgus 
metus — ir nieko neišmokino, gyvulėliai, kaip 
buvę taip ir pasiliko gyvuliais, sugriuvo visas 
bedievių triusas, nedavęs to, ko nuo jo tikė- 
tasi — panašaus žmogaus proto. 

Delto ir mes, broliai, neapsirinkame ti- 
kčdami į tai, kad mus V. Dievas sutvėrė, o į tai 
tikėdami stengkimės ir gyvent pagal Viešpa- 
ties nurodytų tiesų, tai yra, pagal Kristaus 
mokslą, pagal mokslą šv. Katalikų Bažnyčios. 

O ne susidčkime su tais, kurie Dievo ne- 
pripažindami, nor gyvuliškai gyventi ir savo 
gyvuliškus darbus stengiasi išteisinti prisiseg- 
dami sau išsvajotąjį pačjimą iš bezdžionių. 

Gal Viešpats ir jiems kada nors suteiks 
savo šventą malonę ir proto bent kibirkštėlę, 
0 supratę savo klaidą gal ir jie atsivers prie 
Dievo, tai to mes jiems iš širdies velykime, 
0 patys neklyskime, bet stengkimčs savo ge- 
rū gyvenimu duot jiems gerą pavyzdį, o susi- 
lauksime laimės šiame gyvenime ir po mirties. 

Nes mes ne gyvuliai, ne bezdžionių ainiai, 
bet Žmonės su kūnu ir dūšia; mes savyje Dievo 
paveikslą nešiojame. 

Ar apsunkina žmogų 
Dievo įsakymai? 


Kiek mes, broliai, prisiklausėme nuo VI180- 
kių nepraustburnių įvairių blevizgojimų ir bur- 
nojimų ant mūsų švento tikėjimo apeigų, pap- 
ročių, ant mūsų paties šv. tikėjimo, kiek mes 
prisiklausome niekinimų paties V. Dievo, o la- 
biausia Jo šv. prisakymų ir prirodinėjimų, 
būk tie prisakymai esą ne geri, būk jie apsun- 
kiną žmogaus gyvenimą, būk jie varžo laisvę 
ir mokslą, apšvietą: abelnai visą žmonijos 
kultura; būk tie prisakymai esą vien kvailybės 
senovės palaikai ir. fanatizmo prietarai — tai 
mums net ir ausys atbunka beklausant ir dažnai 
žmogus neturi noro nei ant prakalbų eit, nes 
iš anksto jau sau įsivaizdini, kokių tenai be- 
dieviškų blevizgojimų perlais tave raudonieji 
draugučiai pavaišins, ir kokią moralę skriau- 
dą ir įžeidimą savo tikšjimiškų jausmų priver- 
stas būsi iškentėt varde etikos pagodojimo. 

Nekurie silpnatikiai, teisingiau sakant, 
neturėję progos, arba per apsileidimą ir nea- 
tidą nepažinę gerai nei pačių pamatinių žinių 
ir dėsnių šv. tikėjimo, nuolatos girdėdami to- 
kiuos užsipuldinėjimus, ilgainiui pradeda apsi- 
leist ir atšalt tikėjime, o galiausia, kaip ku- 
rie, tai net ir pavirsta tikrai nelaimingais be- 
dievukais — o kas toliaus seka — ištvirkėliais. 

Ne mano užduotis ir tiesa apgint nuo už- 
puolikų, ir išaiškint šv. tikėjimo tiesas. Ant 
to yra gerbiamieji kunigai, kurie tur tam tin- 
kamus moksliškus išsilavinimus ir ant to yra 
pasišventę. Žinoma, jie tuos dalykus ir at- 
lieka gerai ir rimtai — kaip priguli. 

Aš sumaniau keletą žodžių parašyt tiktai 
tems, kurie jokių rimtų raštų neskaito ir ge- 
ru, rimtu mokslu nesinaudoja. Tikiuosi, kad 

tokiems ir mano žodžiai bus bent kiek nau- 
dingi. 

Tik nemislykit broliai, kad aš čia katekiz- 
mą pradėsiu rašyt — visiškai ne. 

Aš taip sau biskelį paporysiu, kaip pupu- 
pasaką, tik netingėkite paklausyt, o bus 
as gerai — kaip ant ledo. 

Pasakoja mums bedieviai, kad visi prisa- 
kyinai niekai, o šv. mūsų tikėjimas ant tų pri- 
sakymų ret.ia visą savo mokslą. Iš to aišku, 
kad viena pusė klysta, tik nežinia katra, delto 
mes nepatingėsime peržiurčt iš eilūs visus V. 
Dievo prisakymus. o tas mums padaryt nebus 
labai sunku, kadangi mes visi juos iš atmin- 
ties mokame, nes mus jų išmokino mieliausios 
mūsų motinėlės dar tada, kada mes į jų sijoną 
savo mažytėmis rankytėmis įsikabinę laikčmūs 
iv visose nelaimėse geresnio prietelio ir apginė- 
jo už jas nežinojome, o po teisybei pasakius, 
tai ir neturėjome. Kada dar mes buvome ne- 
kalti, kaip aniolčliai ir linksmai čiauškėjome 
kaip paukšteliai; kada dar į mus visas pa- 
saulis šypsojosi o vargus, norinčius mus pra- 
ryt, mūsų mieliausi tėvelis ir motinčlė savo 
kruvinais pečiais ir pūslčtomis rankomis nuo 
mūsų nublokšdavo į šalį. 

Buvome laimingi visi tie, kurie turėjome 
kūdikystėje tikinčius, mylinčius, dorus tūve- 
lius, auklėtojus. Ir tai tie geriausi mūsų tūve- 
liai, ta mieliausioji motinčlė, kuri mus taip 
labai, labai mylėjo, per dieneles sunkiais var- 
geliais nuvarginta, vakarais nutraukdama sa- 
vo poilsio valandas, savo mieliausius vaike- 
lius, tave ir mane mokino svarbiausio, reika- 
lingiausio ir didžiausio mokslo, pamato visų 
kitų mokslų — poterėlių ir V. Dievo prisaky- 
mų. 


Tr taip ilgai mokino, vargo, skurdo, ka- 
mavosį, žodelį po žodelio sakydama savo vaike- 

liui. A1-gi tai galčtų tas mokslas būt negeras, 
jeigu motinėlė taip uoliai darbavosi, kad til: 
mus jo išmokinus, ne, tas niekados negali 
būti, pati žmogaus prigimtis tam priešinasi. 

Mūsų motinėlė, ne koks ten raudoną 
kaklaryšį pasirišęs pienburnis ir  vėjavaikis, 
svieto padauža, žmonijos turtų lygintojas ar 
laisvamanis. Mūsų motinėlė savo motiniška 
širdžia atjautė, o savo lietuvišku praktiškų 
protu suprato, ko jos vaikeliams labiausia rei- 
kia, dėlto ir negailėjo savo triuso ir pasišven- 
timo. 


Neturčk svetimų dievų; neimsi Dievo vardo 
. bereikalo. 


Jeigu žmogus paeina nuo Dievo, tai ir 
priedermę tur gerbti savo Viešpatį ir Jo vardą 
godot, nes kiekvienas žmogus savo mylimų Y- 
patų vardus pagodoja ir gerbia, o dar labiaus 
savo tėvų ir didelių geradėjų. | O kurgi mes 
rasime didesnį geradarį už Viešpatį Dievą, kurs 
mus iš nieko sutvėrė ir visokiomis malonėmis 
taip gausiai aprūpino. 


Atmink šventą dieną švęst. 


Ar-gi tai ne maloniausio tėvo prisakymas. 
Žmogus darbuojasi, prakaituoja, vargsta per 
šešias dienas savaitėje. Viešpats jam liepia 
nors septintąją dienelę pasilsėt nuo žemiškų 
darbų ir rūpesnių, 0 savo mintis pakelt prie 
apmąstymo savo dvasios reikalų, svarbiausio 
savo gyvenimo tikslo. Kad pasiprašius pagel- 
bos Augščiausiojo, atsilsėjus per šventę, vėl į- 
gautumėm naujų spčkų pakėlimui ir pergalėji- 
mui laukiančių mus vargų, darbų ir nelai- 
mių. 


Tikrai maloniausias tevas savo kūdikiui 
geresnio prisakymo nebūtų sugalvojęs. 

Godok tėvą ir motiną tavo. 


Koks-gi galėtų būt teisingesnis ir protin- 
gesnis prisakymas. Tėvai vargsta auginda- 
mi vaikučius, kiek jie vargo ir triuso pakelia, 
tai tik tie tikrai žino, kurie yra tūvais ir au- 
i nvo vaikus. Ir jeigu tie vaikai nemylė- 
o tėvų , ir juos senatvėje ar nelaimėje 
apleistų ir užmirštų, tai ko tokie vaikai būtų 
verti? Delto Viešpats ir prisakė mylčt tūvus. 


Meilė už meilę. 


O kurioje šeimynoje meilč viešpatauja ,ta 
šeimyna laiminga, kad ir didžiausiuose var- 
geliuose būdama. 


Neužmušk. 


Viešpats mus labiausia myli ir iš didžiau- 
sios malonės apdovanojo gyvybe. Didžiausią 
skriaudą žmogui padarytų tas, kuris atimtų jo 
gyvybę, jį užmušdamas. į 

Delto Dievas ir prisako neužmušt, nedaryt 
žmogaus gyvybei skriaudos. . 

O prisakymai ir įstatymai uždraudžianti 
artimo skriaudą, kaip visi gerai žinome, kad 
geriausi ir teisingiausi prisakymai. 


Nesvetimoteriauk. 


Katalikai moterystę pripažįsta šv. sakra- 
mentu ir moterystės ryšį iki grabo lentos neat- 
rišamu mazgu. | Delto ir laiko visokį prasižen. 
gimą prieš moterystės viens antram ištikimybę. 
labai sunkiu prasižengimu. Ir tas yra visiš- 
kai naturaliai. Ir kas laužytų tą prisakymą, 
tas būtų nedoriausiu žmogumi. Moterystė, tai 
yra žmogiškos meilės žiedai, kvietkos, o mo- 
terystėssneilės vaisiai, tai jų kūdikiai, dėlto ir 

Viešpats, kurs palaimino moterystę,  pa- 
gerbdamas šventumą ir prakilnumą to, taip 
sakant, meilės žiedo, ir uždraudžia visokį jo 
pažeminimą ir suteršimą visu tuo, kas gali 
mažint, pakenkt arba ardyt šventą meilę, vVe- 
dusiųjų didžiausią laimę ir šeimyniškos doros 
pamatą. 


Nevogk, nekalbėk nteisiai. 


Ar-gi gal būt didesnis piktadarys, kaip 
vagis ir apkalbčtojas Žmogaus. Vagis pavagia 
sunkiai uždirbtą ir suččdytą Žmogui kartais Tei- 
kalingiausį skatiką. O apkalbčtojas melagys- 
tėmis pavagia nuo Žmogaus gerą vardą ir kar- 
tais padaro žmogui didžiausią nelaimę. Vieš- 
pats Dievas, kaipo maloniausias mūsų Tėvas, 
uždraudžia tokius darbus. Viešpats nori , kad 
visi būtumūm teisingi ir viens kito neskriaus- 
tumėme. 


Nege'sk moteries artimo tavo. 


Viešpats užgina geidimą svetimų moterų 
ir labai teisingai, o jeigu tik visi žmonės tą 
prisakymą pildytų, tai nebūtų nei vienos suiru- 
sios ir nelaimingos šeimynos,  moterystės ir 
būtų žmonija laiminga, o Viešpats tai tik to ir 
tenori. 


Negeisk jokio daikto, kurs yra tavo artimo. 


Jeigu tą prisakymą visi pildytų, būtų gy-. 
venimas ant žemės tikras rojus: Nebūtų nei 
kapitalistų,čiulpiančių žmonių prakaitą ir krau 
ją, nebūtų nei kraujagerių valdonų skerdžian- 
čių milijonus niekuom nekaltų žmonelių ir ne- 

„būtų badaujančių proletarų milijoninių minių, 


— visi būtų sotūs, apsirėdę ir laimingi. Juk 
ant mūsų žemelės gėrybių yra tiek ir tiek — vi- 
siems visko per pilnai. O kad mes nedatek- 
lius kenčiame, tai vien per godumą  kapita- 
listų, ir per negerą sutvarkymą visuomeniško 
gyvenimo. O tame tai ne Dievo prisakymai 
kalti, bet kalta pati žmonija. Kam gerai ne- 
susitvarko, kam duodasi save išnaudot ir 
skriaust. Ir nebereikalo Dievas davė žmoni- 
jai protą ir liuosą valią, kam duoda tam pro- 
tui ir tai valiai rūdyti? Kodal nesidarbuoja 
del pagerinimo savo būvio. 


Priežodis sako, kad Dievas sakąs: “Sto- 
rokis, žmogau, ir aš padėsiu.'? šimtai būdų 
yra pagerinimui žmonijos būvio, tik reikia ne- 
tingėti jais naudoties ir padčt — daug, daug 
triuso ir pasišventimo, 

Laisvamaniai tankiai mums primeta, kad 
mes neesame laisvi, jog vaikščiojame išpažin- 
ties. 

Tai netiesa. 


Išpažintis doro, tikinčio žmogaus laisvės 
nevaržo, bet priešingai. Išpažintis, tai ir y- 
ra didžiausiu laisvės apsireiškimu, 

Nei viens vergas savo ponui nedrįs pasi- 
sakyt savo prasižengimus. Nes jis žino, kad 
jį už tai laukia bausmė. 


O tikintis žmogus, kursai myli savo ge- 
riausįji — Dangišką Tūvą, prasikaltęs prieš Jo 
šv. meilės prisakymą, jaučia sunkumą savo nu- 
sidėjimų ir graužimą savo sąžinės, delto su- 
sigraudinęs prisižada pataisyt savo gyvenimą, 
atlygint skriaudas kitiems padarytas, ir ei- 
na prie šv. išpažinties, kad susivienyt su Vieš- 
pačiu Dievu — ir būti laimingu. Tr po gerai 
atliktos įšpažinties susivienijęs su savo mieliau- 
siu Dangišku Tėvu, apturi tą laisvę, kuri yra 

tikroji laisvė, tai yra rami sąžinė. O kas ne- 
tur ramios sąžinės, tas nėra laisvas ir laisvės 
malonumų nesupranta. 

Iš to trumpo perbėgimo matome, broliai 
ir seselčs, kad visi šmeižimai ir užsipuldinėji- 
mai ant mūsų šv. tikčjimo ir Viešpaties prisaky- 
mų neturi savyje jokio pamato, 0 vien tik iš- 
tvirkčlių, mažos doros Žmonių nedori darbai. 

Delto neprisidėkime prie jų prieštikėjimiš- 
kų ““ laisvų"? draugijų, tegul jie sau darbuoja- 
si vieni. O mes dirbkime išsijuosę savo kata- 
likiškose draugijose ir organizacijose. Tr griau- 
kime laisvamanybės ir ištvirkimo prietarus. O 
ateis tas laikas, kad savo triuso gerais vaisiais 
pasidžiaugsime, jeigu ne mes, tai bent busimo- 
sios žmonijos gentkartės. 

O už savo gerą ir dorą darbą, kad dabar 
ir kentčsime persekiojimus, tai mažmožis, ne- 
verta ant to nei domos atkreipt. Juk tam ir 
pasaulis yra, kad kovot. 

:*Darbininko" Išleistos 
knygos. 


aka 


1. “Imk ir skaityk? parašė F. V., P. G. ir | 
LA a ESA S KO :? 
2. "Darbininko dovanėlė Darbininkams,'? (iš- 
parduota) parašė E. Vil. 5e, 
2. “Iš po darbininko plunksnos,'' parašė 
PEN ATS 1.00, 
4. “Teisybės vardan,'' parašė Uosis, įžangą 
P OpAaKe RV a a A bė. 
: 5. “Darbininkai vienykimės ir kas tai yra s0- £ 
k cijalizmas,'?.: (išparduota). „(0 5e. : 
4.6. *"Komedijėlės,"* parašė Uršulė Gurkliutė.. 100. 6 
X T. “"Gurkliutės eilės JLL 10c. $ 
+ 8. “Liudvikas Windthorst'as,' pa K. 5e. Š 
40. “Visi geri? 3 aktų seeniškas vaizdelis, pa- 2 
li r a a S 10. B 
* 10. “Katalikų Spaudos Savaitė," parašė J. E. Š 
ASS S Be. 
+ 11. “Žydų karalius, "* 4 aktų dr ama, - vertė J. “ 
L Mr vinis a 304. * 
Š 12. “Svarbūs klausimai,'* parašė P. V... 106 € 
*- 
jo —0R OB Bee] 
Ž 2 2 Is Ė 
i Geriausis Darbininkų Laikraštis yra : 
>: 66 EC LL] 2 
Ž Darbininkas 2 
r ė 
“ Leidžia Lietuvių Darbininkų Sąjunga. Eina :j 
£ 2 kart savaitėje: utarninkais, ketvetgais ir suba- £ 
S nano Kaštuoja: metams 53.00, pusmečiui 1.50. r 
ž Į užsienį: metams $4.00; pusei metų $2.25. Ž 
Ž Ž 
ka Adresas: k“ 
3 242 V. Broadway, So. Boston, Mass. š 

